b'\n_START_ARTICLE_\nJernej Brence\n_START_SECTION_\n\xc5\xbdivljenje in delo\n_START_PARAGRAPH_\nBogoslovje je \xc5\xa1tudiral v Celovcu in Ljubljani ter postal 23. avgusta 1844 duhovnik tr\xc5\xbea\xc5\xa1ke \xc5\xa1kofije. Tako kot brat Janez Brence je tudi Jernej povsod kjer je slu\xc5\xbeboval pospe\xc5\xa1eval slovenske \xc5\xa1ole in ljudsko omiko. Najprej je bil \xc5\xbeupnikov pomo\xc4\x8dnik in u\xc4\x8ditelj v Gro\xc4\x8dani, nato v Boljuncu in nazadnje do smrti 25 let du\xc5\xa1ni pastir in u\xc4\x8ditelj v Dutovljah (1857-1882). Skupaj s prijatelji duhovniki Janom, Cemejcem, Remcem in Zormanom je po Krasu budil narodno zavest, odpiral \xc5\xa1ole, \xc5\xa1iril knjige Mohorjeve dru\xc5\xbebe ter pospe\xc5\xa1eval gospodarski in kme\xc4\x8dki napredek. Za zasluge na \xc5\xa1olskem podro\xc4\x8dju je bil odlikovan z zlatim kri\xc5\xbeem s krono.'